ΔΗ.Π.Π.Α.Κ.Υ.Θ. ΔΗΜΟΥ ΘΕΡΜΑΙΚΟΥ

ΤΟΠΙΚΕΣ ΚΟΙΝΟΤΗΤΕΣ ΠΕΡΑΙΑΣ, ΕΠΑΝΟΜΗΣ & Ν.ΜΗΧΑΝΙΩΝΑΣ

**Χριστουγεννιάτικες Παραστάσεις για παιδιά!**

Περιλήψεις Έργων:

1. **«Ξωτικά! Βοήθειααα»**

**Κουκλοθέατρο/ΟΝΕΙΡΟΒΑΤΕΣ**

**Παρασκευή 10 Δεκ / 18:00 / ΚΑΠΗ Ν.ΜΗΧΑΝΙΩΝΑΣ**

Ετοιμάζουν τα δώρα, τους τάρανδους, τις λίστες με τα παιδιά όλου του κόσμου που θα μοιραστούν τα δώρα. Πριν ξεκινήσει το ταξίδι γυαλίζουν καλά καλά το έλκηθρο. Όλα τα ξωτικά δουλεύουν σαν καλοκουρδισμένο ρολόι για την πιο μεγάλη μέρα! Τι θα γίνει όμως φέτος τα Χριστούγεννα που ο Αι Βασίλης αρρώστησε;

1. **«Θαύμα στο χωριό»**

**Κουκλοθέατρο/ΟΝΕΙΡΟΒΑΤΕΣ**

**Δευτέρα 27 Δεκ / 18:00 / ΔΗΜΟΤΙΚΟ ΘΕΑΤΡΟ ΕΠΑΝΟΜΗΣ**

Όλοι μαζί στο χωριό φτιάχνουν ένα ανθρωπάκι για να κοσμήσουν το ζαχαροπλαστείο του κυρίου Σωτήρη ο οποίος έμεινε μόνος του εκείνα τα Χριστούγεννα. Ο Άι Βασίλης στέλνει τα ξωτικά του, το ανθρωπάκι ζωντανεύει και το χωριό γιορτάζει ένα μεγάλο θαύμα. Το πνεύμα των Χριστουγέννων έκανε την εμφάνιση του σε εκείνο το μικρό χωριό.

1. **«Τα Χριστούγεννα του Δον Λεκατσάν»**

**Κουκλοθέατρο/ΟΝΕΙΡΟΒΑΤΕΣ**

**Τετάρτη 29 Δεκ/ 18:00 / Αμφιθέατρο ΚΑΠΠΑ 2000, ΠΕΡΑΙΑ**

Όλοι περιμένουν τα Χριστούγεννα στο χωριό του Πασχάλη για να γιορτάσουν. Όλοι εκτός από τον Δον Λεκατσάν, το αφεντικό του Πασχάλη, που μισεί τα Χριστούγεννα και τα δώρα. Πως θα αλλάξουν γνώμη στον Δον Λεκατσάν οι συγχωριανοί του για να γιορτάσουν όλοι μαζί;

**4. “Ο παπουτσωμένος γάτος”**

**παιδική θεατρική παράσταση/ΤΕΧΝΟΚΟΣΜΟΣ**

**Δευτέρα 3 Ιαν / 18:00 / Αμφιθέατρο ΚΑΠΠΑ 2000, ΠΕΡΑΙΑ**

Ο παπουτσωμένος γάτος είναι λαϊκό παραμύθι από τη συλλογή παραμυθιών του Σαρλ Περώ το 1967. Οι ρίζες του, ωστόσο, είναι παλιότερες και πιθανότατα να προέρχεται από την Ιταλία. Μετά τον θάνατο ενός μυλωνά, ο πρώτος γιος κληρονομεί τον μύλο, ο δεύτερος τον γάιδαρο και ο τρίτος τον φαινομενικά άχρηστο γάτο που ζει στις αποθήκες του μύλου. Ο γάτος όμως, που είναι πονηρός και καπάτσος, καταφέρνει με ένα ζευγάρι μπότες και μια αρχοντική στολή να εξασφαλίσει στο αφεντικό του χρυσάφι, μεγάλη ιδιοκτησία γης, ένα παλάτι και στο τέλος την ίδια την βασιλοπούλα για σύζυγο!

Το μήνυμα του παραμυθιού:

Ένας άνθρωπος, που μπορεί να τον υποτιμούν, θα καταφέρει πολλά στην ζωή του, αν αξιοποιήσει την εξυπνάδα του και θα μπορέσει να ανταπεξέλθει στις κακοτοπιές.

Συντελεστές:

Κείμενο- Σκηνοθεσία: Αναστασία Αναστασούδη

Μουσική παράστασης: Κώστας Γεκουσίδης

Παίζουν οι ηθοποιοί: Ευπραξία Αναστασιάδου, Αθανασία Αποστολίδου, Γεωργία Γκαβανούδη, Στέφανος Τσάκατος, Μαρία Χατζηδημητρίου.

Διάρκεια: 60′

5. **"Το μαγικό ταξίδι της κοκκινοσκουφίτσας"**

**παιδική θεατρική παράσταση/ΤΕΧΝΟΚΟΣΜΟΣ**

**Τετάρτη 5 Ιαν 2022 / 18:00 / ΔΗΜΟΤΙΚΟ ΘΕΑΤΡΟ ΕΠΑΝΟΜΗΣ**

Πρόκειται για ένα θεατρικό κείμενο βασισμένο στο κλασικό παραμύθι. Οι δύο βασικοί ήρωες, Ο Λύκος και η Κοκκινοσκουφίτσα ξανασυναντιούνται λίγο καιρό μετά από όσα συνέβησαν στο σπίτι της γιαγιάς και καλούνται να συνεργαστούν προκειμένου να δώσουν συγχώρεση στον Λύκο όλα τα ζώα του δάσους. Σε αυτό τους το ταξίδι βοηθοί είναι τα παιδιά-θεατές, τα οποία θα συμμετέχουν ενεργά στην δράση με διαδραστικό τρόπο και μουσική προσέγγιση.

Συντελεστές παράστασης:

Κείμενο- σκηνοθεσία: Αναστασία Αναστασούδη

Παίζουν οι: Ευπραξία Αναστασιάδου, Ελένη Καπαγερίδου, Στέφανος Τσάκατος.

Μουσική: Κώστας Γεκουσίδης

Απευθύνεται σε παιδιά από 3 ετών και πάνω!

Διάρκεια: 60′

**Είσοδος Δωρεάν για όλες τις παραστάσεις**

Τα παιδιά (4-17 ετών) εισέρχονται στον εσωτερικό χώρο με self test εντός των τελευταίων 24 ωρών. Τα παιδιά ηλικίας μέχρι 4 ετών έχουν δυνατότητα εισόδου χωρίς έλεγχο. Οι ενήλικοι μόνο εμβολιασμένοι ή εντός των τελευταίων έξι (6) μηνών νόσησης.